CELEX: 62015CN0059
Language: el
Date: 2015-02-09 00:00:00
Title: Υπόθεση C-59/15: Αίτηση προδικαστικής αποφάσεως την οποία υπέβαλε η Commissione Tributaria Provinciale di Catanzaro (Ιταλία) στις 9 Φεβρουαρίου 2015 — Esse Di Emme Costruzioni Srl κατά Tribunale Amministrativo Regionale della Calabria, Ministero della Giustizia και Ministero dell’Economia e delle Finanze

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/35
            
         Αίτηση προδικαστικής αποφάσεως την οποία υπέβαλε η Commissione Tributaria Provinciale di Catanzaro (Ιταλία) στις 9 Φεβρουαρίου 2015 — Esse Di Emme Costruzioni Srl κατά Tribunale Amministrativo Regionale della Calabria, Ministero della Giustizia και Ministero dell’Economia e delle Finanze
   (Υπόθεση C-59/15)
   (2015/C 138/47)
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Provinciale di Catanzaro
   
      Διάδικοι στην υπόθεση της κύριας δίκης
   
   
      Εκκαλούσα: Esse Di Emme Costruzioni Srl
   
      Κλητευθέντες: Tribunale Amministrativo Regionale della Calabria, Ministero della Giustizia, Ministero dell’Economia e delle Finanze
   
      Προδικαστικό ερώτημα
   
   Μήπως η αρχή που διατυπώνεται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης —το περιεχόμενο της οποίας εξειδικεύεται στο πεδίο των δημόσιων συμβάσεων με το άρθρο 1 της οδηγίας 89/665/ΕΟΚ του Συμβουλίου, της 21ης Δεκεμβρίου 1989 (1)—, σύμφωνα με την οποία κάθε πρόσωπο του οποίου παραβιάστηκαν τα δικαιώματα και οι ελευθερίες που διασφαλίζονται από το δίκαιο της Ένωσης έχει δικαίωμα πραγματικής προσφυγής ενώπιον δικαστηρίου, αντιτίθεται σε εθνική ρύθμιση, όπως αυτή που περιλαμβάνεται στα άρθρα 9, 13 και 14 του προεδρικού διατάγματος 115 της 30ής Μαΐου 2002, η οποία έχει εφαρμογή εν προκειμένω και ως προϋπόθεση για την άσκηση προσφυγής ενώπιον των διοικητικών δικαστηρίων με αντικείμενο διαδικασία αναθέσεως δημόσιων συμβάσεων θέτει την καταβολή παραβόλου, το ποσό του οποίου είναι υψηλότερο από εκείνο που καθορίζεται για την άσκηση προσφυγής ενώπιον των διοικητικών δικαστηρίων σε διαφορετικές υποθέσεις;
   
      (1)  Οδηγία 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων (EE L 395, σ. 33).